{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga Nacionalnog akcijskog plana provedbe rezolucija Vijeća sigurnosti Ujedinjenih naroda o ženama, miru i sigurnosti za razdoblje 2018.-2022. (NAP)"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"TOMISLAV PAVOŠEVIĆ","NACIONALNI AKCIJSKI PLAN PROVEDBE REZOLUCIJA VIJEĆA SIGURNOSTI UN-a O ŽENAMA, MIRU I SIGURNOSTI za razdoblje 2018.-2022.","Predlažem da se na svim mjestima na kojima je naveden termin „rodni“ isti zamijeni terminom „spolni“.  \n\nTakođer, nema potrebe stvarati dodatni trošak i zapošljavati instruktore, savjetnike i koordinatore kao stručnjake za rodnu perspektivu, odnosno uspostavljanje referentnog centra stručnjaka za rodnu perspektivu (OSRH, MORH, MUP, MVEP).\n\nObrazloženje:\nNa svim mjestima u tekstu Nacrta prijedloga Nacionalnog akcijskog plana provedbe rezolucija Vijeća sigurnosti Ujedinjenih naroda o ženama, miru i sigurnosti za razdoblje 2018.-2022. (NAP) na kojima se objašnjavaju pojedine odredbe, navodi se precizan termin „žena“ i termin „djevojčica“ i nema nikakvog razloga da se koristi i u javnu komunikaciju uvodi termin „rodni“. \n\nPrimjerice, u točki 5.3.6. navedeno je da je „u okviru svog djelokruga, MVEP radio na jačanju rodne perspektive u vanjskopolitičkom djelovanju te provodio posebne projekte u okviru međunarodne razvojne suradnje usmjerene na zdravlje, obrazovanje i ekonomsko osnaživanje žena u postkonfliktim situacijama. Naglasak je stavljen i na jačanje položaja i uloge žena u diplomaciji“. „nije jasno zašto se inzistira na terminu „rodna perspektiva“ kada se dalje kaže da je suradnja bila usmjerena na „žene“."]
[2,"OPG Scardona Silva","NACIONALNI AKCIJSKI PLAN PROVEDBE REZOLUCIJA VIJEĆA SIGURNOSTI UN-a O ŽENAMA, MIRU I SIGURNOSTI za razdoblje 2018.-2022.,\nDjelovanje na međunarodnoj razini ","Kad se već spominju i imena ključnih ljudi u UN, EU koji su bili uključeni u implementaciju/operacionalizaciju predmetnih rezolucija Vijeća sigurnosti, možda bi trebalo u novoj točki iz točke 4.3.3. navesti činjenice da je brigadni general HV Ivan Beneta kao direktor Direktorata za civilno-vojne odnose u Vrhovnom zapovjedništvu NATO-a za operacije (SHAPE) u Monsu, Belgija, od 2010. do 2013. godine uklučio u rad Direktorata prvu savjetnicu za rodna pitanja (Gender Advisor), da je  rukovodio izradom Akcijskog plana operacionalizacije RVSUN 1325 i drugih predmetnih rezolucija UN te Zajedničke direktive Strateških zapovjedništava 40-1 za Zapovjedništvo za operacije (ACO). Kroz operacionalizaciju Sveobuhvatnog pristupa (Comprehensive Approach) preuzeo je u područje rada SHAPE CIMIC Direktorata pitanja vezana za ravnopravnije uključivanje žena u vojne i zapovjedne strukture (Gender mainstreaming), u Sveobuhvatnu direktivu za planiranje operacija (COPD) i planske dokumente uključio je odredbe nulte tolerancije po pitanju seksualnog zlostavljanja u NATO operacijama,  odredbe vezane za djecu u oružanim sukobima (CAAC), odredbe za postupke u slučaju sumnji ili saznanja o mogućnosti masovnog uništavanja stanovništva jedne od strana u lokalnim sukobima (MARO), te odredbe vezane za zaštitu kulturnih spomenika u NATO operacijama. U strukturu SHAPE CIMIC Direktorata po prvi put je uključio i primio u radni odnos civilne stručnjake za ta pitanja, a otvorio je i mogućnost sudjelovanja predstavnika međunarodnih, vladinih i ne-vladinih organizacija (IO; GO i NGO) te civilnih eksperata u postupke planiranja NATO operacija upravo da bi se   ovi ne-tradicionalni vojni aspekti bolje planirali u vojnim operacijama NATO-a. \nPred kraj mandata primio je u sastav SHAPE  CIMIC Direktorata civilnu djelatnicu magistru politologije Katarinu Andabak iz Hrvatske koja se u Direktoratu od početka 2013. bavi tim pitanjima, a u 2018. godini primila je nagradu zapovjednika NATO snaga (SACEUR) za izniman rad i postignuća."]